बदायूं : बड़े सरकार का तीन रोजा उर्स ए पाक बड़े ही शान ओ शौकत और अदब ओ एहतराम के साथ मनाया जा रहा है। जुमेरात को दरगाह पर पहुंचे रोजदार जायरीनों को सहरी कराई गई। बाद नमाज ए फजर कुरआन ख्वाहनी हुई। उलेमा ए कराम ने नात ओ मनकबत का नजराना पेश किया। सला तो सलाम पढ़ा गया। मुल्क में अमन चैन और तरक्की के साथ जायरीनों के हक में दुआ की गई। इसके बाद दिनभर चादरपोशी और गुलपोशी का सिलसिला जारी रहा। कव्वालों ने बड़े सरकार की शान में शानदार कलाम पेश किए। जुमे को कुल शरीफ के साथ ही उर्स ए पाक रुखसत हो जाएगा।